
PARLAMENTUL ROMÂNIEI

CAMERA DEPUTAŢILOR

COMISIA PENTRU TEHNOLOGIA INFORMAŢIEI ŞI COMUNICAŢIILOR

Nr.4c-19/81/07.10.2020
                   Către                                                                                                                                                                                         
BIROUL PERMANENT

AL

CAMEREI DEPUTAŢILOR

           Vă  înaintăm, alăturat, RAPORTUL asupra proiectului de Lege privind aprobarea Ordonanţei de urgenţă a Guvernului nr.119/2020 pentru modificarea şi completarea Legii nr.362/2018 privind asigurarea unui nivel comun ridicat de securitate a reţelelor şi sistemelor informatice, trimis spre dezbatere, în fond, în procedură de urgență, Comisiei pentru tehnologia informaţiei şi comunicaţiilor, cu adresa nr. PLx 506 din 8 septembrie 2020.

            În raport de obiectul şi conţinutul său, proiectul de lege face parte din categoria legilor ordinare.

 PREȘEDINTE,

Cornel Zainea

PARLAMENTUL ROMÂNIEI

CAMERA DEPUTAŢILOR

Comisia pentru tehnologia informaţiei şi comunicaţiilor

PLx nr.506/2020
RAPORT

asupra proiectului de Lege privind aprobarea Ordonanţei de urgenţă a Guvernului nr.119/2020 pentru modificarea şi completarea Legii nr.362/2018 privind asigurarea unui nivel comun ridicat de securitate a reţelelor şi sistemelor informatice

În conformitate cu prevederile art.94 și 115 alin.(3) din Regulamentul Camerei Deputaţilor, Biroul permanent a trimis, Comisiei pentru tehnologia informaţiei şi comunicaţiilor, spre dezbatere în fond, în procedură de urgență, proiectul de Lege privind aprobarea Ordonanţei de urgenţă a Guvernului nr.119/2020 pentru modificarea şi completarea Legii nr.362/2018 privind asigurarea unui nivel comun ridicat de securitate a reţelelor şi sistemelor informatice (PLx nr.506/2020).

Consiliul Legislativ a avizat favorabil proiectul de ordonanță de urgență, cu observaţii şi propuneri, conform avizului nr. 701/21.07.2020.

Senatul a adoptat proiectul de lege, în ședința din 02.09.2020.
Comisia pentru apărare, ordine publică și siguranță națională a avizat favorabil proiectul de lege, conform avizului nr.4c-15/284/15.09.2020.


Proiectul de lege are ca obiect de reglementare modificarea şi completarea Legii nr.362/2018, urmărindu-se instituirea unor măsuri referitoare la funcţionarea Grupului de lucru interinstituţional, astfel încât să se accelereze implementarea Directivei (UE) 2016/1148 a Parlamentului European şi a Consiliului din 6 iulie 2016 privind măsuri pentru un nivel comun ridicat de securitate a reţelelor şi a sistemelor informatice în Uniune.
Potrivit prevederilor art.75 alin.(1) din Constituţia României, Camera Deputaţilor este Cameră decizională. 

În conformitate cu prevederile art.61 din Regulamentul Camerei Deputaţilor, republicat, Comisia pentru tehnologia informaţiei şi comunicaţiilor a dezbătut proiectul de lege în ședința din 7 octombrie 2020. La ședință au fost prezenți 12 deputați din totalul de 15 membri.

În conformitate cu prevederile art.55 și 56 din Regulamentul Camerei Deputaţilor, republicat, la lucrările Comisei au participat, din partea Centrului Național de Răspuns la Incidente de Securitate Cbernetică – CERT-RO domnul Dan Cîmpean - Director General și din partea Autorității Naționale NIS domnul Constantin Călin – Director.

În urma dezbaterilor membrii Comisiei pentru tehnologia informației și comunicațiilor au hotărât, cu unanimitate de voturi (12 voturi pentru), să propună plenului Camerei Deputaţilor, adoptarea proiectului de Lege privind aprobarea Ordonanţei de urgenţă a Guvernului nr.119/2020 pentru modificarea şi completarea Legii nr.362/2018 privind asigurarea unui nivel comun ridicat de securitate a reţelelor şi sistemelor informatice.
În raport cu obiectul şi conţinutul reglementării, proiectul de lege face parte din categoria legilor ordinare.
	PREŞEDINTE,
Cornel Zainea


	SECRETAR,

Pavel Popescu

